1-5. Tiwsatin n umezgun :Nesɛa kraḍ n yinnawen n umezgun 1-5-1. Takesna seg yidlisen icudden ɣer tmedyazt deg usayas; yettawi-d uḍris-is ɣef lmektub, neɣ ayen turan deg unyir akken qqaren s teqbaylit, d temsal n tudert yettmager wemdan s yiḥulfan-is, ma yella naɛreḍ ad d-nefk anamek n wawal takesna neɣ  tragedie, yekka-d seg tutlayt tagrigit  tragigia 1 dɣa ad nefhem taggayt-agi tamenzut n umezgun, tlul-d deg tmurt n yegrigiyen, s yisnulfuyen n acil, d suqraṭ, amezgun n talliyin timenza yettuɣal yal tikelt ɣer yedlisen n sin yemyura-agi imenza, sin ɣer-s yusa-d Arisṭuṭ, yesegza-d aṭas takesna n umezgun agrigi deg udlis-is yettwasnen  Potique  seg useggas n 400 uqbel talalit n Sidna Ɛisa, takesna tkemmel deg Rum, ɣer irumaniyen s yedlisen n Sinik i deg wwin aṭas yegliziyen i wakken ad snernin amezgun-nsen, ma deg tallit talemmast, isental n tdeyannit ugten ɣef tkesna deg umezgun n irumaniyen21 acku inegura-agi bɣan ad ssiwḍen cwiṭ ɣer usedwel d tririt n tiddas i umdan arumani, ma yella deg tmurt n fransa tasut tis 15, aɣerbaz aklasiki yessers kra n ilugan i tewsit-a n umezgun, tajmilt i umaru  Corneille  d  Racine  yettmalen aṭas ɣer imeṭi d iɛewiqqen deg ugbur n tmezgunin-is.